Ritratt: Google Maps Mary Borg, Anne Marie Cordina, u Edward Torpiano tefgħu n-nomina tagħhom biex jimtela l-post ta' kunsillier għall-Kunsill Lokali ta' San Pawl il-Baħar wara r-riżenja tal-kunsillier Graziella Galea. Dan tħabbar mill-Kummissjoni Elettorali fi stqarrija l-Erbgħa wara nofsinhar li fiha ħabbret li rċiviet tliet nomini għall-elezzjoni każwali. L-għadd tal-voti biex jimtela l-post vakant minn Graziella Galea se jsir it-Tnejn, 7 ta' Frar, 2022, fil-Kumpless tal-Għadd tal-Voti, in-Naxxar, fid-9am. Il-ġimgħa l-oħra, Galea ħadet l-ġurament bħala Membru Parlamentari Nazzjonalista. Graziella Galea tinħatar membru parlamentari Dan wara li l-Partit Nazzjonalista ħabbar li Galea se tieħu post David Thake bħala Membru Parlamentari fuq it-12-il distrett b'co-option. F'laqgħa tal-Kumitat Eżekuttiv tal-PN li saret tliet ġimgħat ilu b'vot sigriet, Galea ġiet approvata unanimament. Il-PN japprova lil Graziella Galea għall-Parlament F'Jannar li għadda, David Thake rriżenja mill-Parlament wara li ġie żvelat li l-kumpanija tiegħu għandha iktar minn €270,000 f'VAT pendenti. Il-PN irringrazzja lil Thake talli refa' r-responsabbiltà politika tiegħu u rriżenja mill-Parlament, u talli rtira wkoll il-kandidatura tiegħu minn mal-PN. Thake jirriżenja mill-Parlament Mistoqsi mill-ġurnalisti dwar il-kwistjoni tal-VAT mhux imħallsa, Thake qal li kienu l-problemi ta' likwidità r-raġuni għalfejn kellu ħlasijiet pendenti tal-VAT tal-kumpanija tat-telekomunikazzjoni tiegħu. Thake insista li l-kwistjoni ma kinitx waħda ta' miżapproprjazzjoni ta' fondi. "Għażilt li nħallas lill-impjegati minflok lill-Gvern" – Thake KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook